Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: 1996. évi I. törvény (továbbiakban: Médiatörvény), a jelen
Paragraph Index: 901

3. A pártoktól és a politikai mozgalmaktól való függetlenség 3.1. A VIDEOKRÓNIKA ezen szabályzat szerinti közmûsor-szolgáltatói tevékenységét a politikai pártoktól és mozgalmaktól függetlenül folytatja, a Magyar Köztársaság Alkotmányában foglalt, a véleménynyilvánítás és a sajtószabadságra vonatkozó garanciák alapján. 3.2. A pártok és a politikai mozgalmak tevékenységérõl és elveirõl a közmûsor-szolgáltató folyamatosan tájékoztatást ad úgy, hogy a tájékoztatás objektív, tárgyszerû, kiegyensúlyozott és pártatlan legyen. Annak keretében az eltérõ álláspontokat meg kell világítani, és lehetõséget kell adni arra, hogy a nézõ a véleményeket összehasonlíthassa. 3.3. A politikai pártok és mozgalmak sem közvetve, sem közvetlenül nem befolyásolhatják sem maguk, sem más hasonló szervezetek megjelenítésének körülményeit. A közmûsor-szolgáltató nem készít olyan mûsorszámot, amely egyetlen politikai párt vagy mozgalom nézeteit népszerûsíti, továbbá nem toborozhat politikai párt vagy mozgalom rendezvényein való részvételre. 3.4. A közmûsor-szolgáltató politikai hirdetést az országgyûlési, illetve az önkormányzati választások, továbbá az elrendelt népszavazás idején kívül nem tesz közzé. A politikai hirdetések közzétételének szabályaira nézve a közmûsor-szolgáltatót csak a jogszabályok elõírásai kötelezik. 3.5. A közmûsor-szolgáltató az általa megválasztott formában szerepeltetheti a helyi vagy országos politikai közélet érdeklõdésére számot tartó személyiségeit, azonban ebben az esetben sem válhat a mûsorfolyam egyetlen politikai vagy eszmei nézetrendszer kifejezõdésévé. 3.6. A közmûsor-szolgáltató a politikai pártok és mozgalmak által nyilvánosságra hozott dokumentumokat szerkesztett formában teszi közzé. Politikai pártok és mozgalmak, országgyûlési és önkormányzati képviselõk, polgármesterek és alpolgármesterek kommentárt, magyarázatot és jegyzetet a közmûsor-szolgáltató mûsoraihoz nem fûzhetnek. 3.7. Politikai pártok és mozgalmak, országgyûlési és önkormányzati képviselõk, polgármesterek és alpolgármesterek bármely megnyilvánulása esetén a közmûsorszolgáltató közli a megszólaló személy tisztségét és pártállását, illetve az általa képviselt mozgalom megnevezését. 2007/27. szám H I V A T A L O S É R T E S Í T Õ Mellõzni ezt csak akkor lehet, ha a megszólaló személy politikai tevékenységétõl teljes mértékben független minõségben szólal meg. A közmûsor-szolgáltató azonban még ebben az esetben is ragaszkodhat a tisztség, a pártállás, illetve a mozgalom megnevezéséhez. 3.8. A közmûsor-szolgáltató sem politikai párttól és mozgalomtól, sem központi vagy helyi államhatalmi vagy államigazgatási szervtõl, sem azok tisztségviselõitõl közvetlen vagy közvetett olyan utasítást nem fogadhat el, amely a mûsorszolgáltatás vagy a mûsorszámok tartalmára, idejére, mûsorkörnyezetére, idõtartamára, továbbá a szerkesztés egyéb elveire vonatkoznék.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes